
I. Цел на програмата

           Настоящата учебна програма представлява тригодишен систематичен курс на обучение по солфеж и теория на музиката за новоприетите ученици в V, VI и VII клас на училищата по изкуствата. Курсът е интензивен и има за цел  да подпомогне учащите, които започват своите занимания по солфеж и теория на музиката сравнително по-късно. В този смисъл  учебната програма представлява синтезиран, " сбит" вид на разгърнатата учебна програма за обучение по солфеж на учениците от I до VII клас  /виж Учебна програма по солфеж  МК 2021 /.

II. Разпределение на учебното време
	
	V и VI клас – по 2 учебни часа седмично – 34 учебни седмици – 68 часа годишно;
	VII клас – по 2 учебни часа седмично – 36 учебни седмици – 72 часа годишно
	
           III. Методически указания
[bookmark: _GoBack]          Учебната програма предлага съвременен подход при обучението, интегрирайки успешно целите и задачите на работа по солфеж и теория на музиката. Основната методическа насоченост на програмата е към  практическо приложение на знанията като съзнателно се избягва  прекаленото теоретизиране на учебния материал. Неотменна част от програмата е създаденото за целта учебно пособие „Курс по солфеж и  теория на музиката” с автори Росица Дюлгерова-Пръвчева и Анна Георгиева-Попова, София 2015, който съдържа учебник и учебна тетрадка с учебни помагала и контролни тестове в три части. Курса предлага съвременни и разнообразни подходи за работа - упражнения, творчески задачи, музикални примери за диктовка и солфежиране и т.н. и може да послужи за практическо методическо ръководство. 
           Работата с тестове е съвременна, сравнително нова форма на работа в областта на професионалното музикално образование. Тестовата форма на работа дава възможност за обективна оценка на  индивидуалните качества на учащите, на придобитите знания и  практически умения в процеса на работа. Същевременно работата с тестовете стимулира и активизира способността за самостоятелно мислене и прилагане на придобитите  знания и сръчности в реалната практика.
            Системното овладяване на методическите единици, застъпени в учебната програма дава възможност за развитие и усъвършенстване на  различните категории музикален слух и дейности:
Мелодичен слух - изграждане на умения и навици за възприемане, запомняне и възпроизвеждане на мелодия, възпитание на чувство за тонална устойчивост, умение да се съхрани тоналността, усет за устойчиви и неустойчиви степени и техните взаимоотношения, усет за точна интонация, изграждане на вокални навици.
Метроритмично чувство - изграждане на усет за ритъм, метрум, възприемане, осъзнаване и възпроизвеждане на мелодии с разнообразна метроритмична структура.
Хармоничен слух - изграждане на умения и навици за възприемане на многогласие чрез слушане и теоретично осмисляне на основата на  фонизма и функционалното значение на интервалите и акордите.
Музикална памет - създаване на навици за възприемане на музиката чрез  взаимодействие на различните видове памет /краткотрайна, оперативна, дълготрайна/, което осигурява запомнянето и волевото използване на музикално-слуховите представи.
Музикална диктовка - основна синтезираща дейност, в която се проявяват музикалните способности и сръчности. Съществено значение оказва предварителната подготовка - слухово - аналитичната дейност, активното мислене, музикалната памет, вътрешния слух, нотната грамотност и теоретичните знания.
Солфежиране - основна практическа дейност, в която се активизират изградените умения и навици, получени в процеса на обучение - музикално - слухови представи, нотно - четивна техника, четене а рrima vista, усет за точна интонация и т. н.
Творчески задачи – активна дейност, чиято цел е не само по-активното  и ефикасно боравене с учебния материал, но и пробуждане на активната личност у всеки учащ се.
Музикално - теоретични знания - необходима част от структурата на дисциплината солфеж. Чрез тях се постига осъзнаване и осмисляне на различните елементи на музикалния език, поднесени в достъпна форма, непосредствено свързани с практическата работа в часовете по солфеж.
Възпитание на музикален вкус - основните музикални дейности в часовете по солфеж трябва да съдействат пряко за професионалното изграждане на бъдещия музикант, да обогатяват емоционалната реакция и душевност, необходими за изпълнителската практика.
          За постигане на необходимите резултати, от изключително значение е съобразяването с индивидуалните особености на учащите се. Затова предварително планираната работа за цялата учебна година, на базата на учебната програма, е задължителна. В този смисъл трябва много внимателно да се подбират и учебните пособия.
          Учебната програма предвижда продължителност на обучението три учебни години със седмична натовареност два учебни часа. Обучението се провежда групово.
          Учебната програма води естествено до изискванията за приемен изпит по солфеж за осми клас - писмен и устен вариант, за всички специалности : пиано, цигулка, струнни инструменти, духови и ударни инструменти, фолклорни инструменти, фолклорно пеене.

IV.Учебно съдържание
V к лас

1. Музикално - теоретични знания
· Мажорорен лад - диатоника. Полутон  и цял тон. Устойчиви и неустойчиви степени. Тоническо тризвучие.
· Минорен лад – диатоника. Натурален, хармоничен, мелодичен минор. Устойчиви и неустойчиви степени. Тоническо тризвучие.
· Мажорни и минолни тоналности до 3 знака. Паралелни тоналности.
· Хроматични знаци. Ред на диезите и бемолите.
· Интервали – диатонични, прости, мелодични и хармонични м. г. 2, м. г. 3, ч. 5, ум.5, ч. 4, ув.4, ч. 8. Видове движения при двугласа.
· Акорди - мажорни и минорни квинтакорди.  Главни тризвучия.
· Ритъм, метрум, размер, такт. Основни нотни стойности.   Паузи.  Прости размери  2/4, 3/4, 3/8.

2.Практически умения 

Едноглас
· Подражателно възпроизвеждане на кратки мелодични фрази-мажор, минор - диатоника и с алтерации като диатоничен и хроматичен полутон, основна ритмика, размери 2/4, 3/4.
· Отгатване на единични тонове и кратки музикални фрази с тонови имена в тоналности /мажор, минор/ до 1 знак вкл. Транспониране.
· Построяване и отгатване на мелодични интервали м. г. 2, м. г. 3, ч. 5,  ч. 4, ч. 8 - възходящо и низходящо.
· Построяване и отгатване на мажорни и минорни квинтакорди.
· Зитмуване и отгатване на метроритмични групи с изучените основни нотни стойности и паузи  в размери 2/4, 3/4, 3/8;
· Записване на едногласна диктовка в тоналности /мажор, минор/ до       1 знак вкл. - диатоника с изучената ритмика и размери.
· Солфежиране в тоналности /мажор, минор/ до 1 знак вкл. -диатоника с изучената ритмика и размери.

Двуглас
· Построяване и отгатване на хармонични интервали м. г. 2, м. г. 3,
ч. 5, ум.5, ч. 4, ув.4, ч. 8 ;
· Изпяване с "на" и с тонови имена на горен или долен глас на двугласни фрази;
· Записване на кратки двугласни фрази, съдържащи паралелно и странично движение;
· Солфежиране на подходящи двугласни примери.
Триглас
· Построяване,  изпяване  и  отгатване  на  мажорни и минорни квинтакорди /разложено и хармонично/, главни тризвучия.

3.Очаквани резултати и изисквания в края на учебната година

Теоретични знания :
· Тоналности / мажор, минор / до 3 знака вкл.
· Хроматични знаци. Ред на диезите и бемолите.
· Интервали - прости диатонични; м. г. 2, м. г. 3, ч. 5, ум.5 ч. 4, ув.4,  ч. 8.
· Акорди - мажорни и минорни квинтакорди, главни тризвучия
· Ритъм, метрум, размер, такт. Основни нотни стойности.   Паузи.  Прости размери  2/4, 3/4, 3/8.

Практически умения:
·   Построяване,    изпяване    и    отгатване    на    основата    на теоретичните знания.
· Записване на едногласна диктовка в тоналности /мажор, минор/ до 1 знак - диатоника с изучената ритмика и размери.
· Солфежиране в тоналности /мажор, минор / до 1 знак -диатоника с изучената ритмика и размери.

4. Учебни помагала
Курс по солфеж и теория на музиката част 1 Р. Пръвчева, А. Георгиева София 2015
Учебник по солфеж за I,  II,  III клас на СМУ и ДМШ - Л.
Александрова, Р. Пръвчева, А. Георгиева;
Сборник от начални солфежи - Ц. Колев, П. Цонкова;
Систематичен курс по солфеж - Ив. Пеев, Тр. Миланов.

VI   клас

1. Музикално - теоретични знания
· Мажорни тоналности до четири знака – диатоника. Буквени и слогови наименования на тоновете. 
· Минорни тоналности до четири знака – диатоника. Паралелни тоналности.  
· Алтерации. Диатоничен и хроматичен полутон.
· Мажорни тоналности до два знака - диатоника и хроматика
· Минорни тоналности до два знака - диатоника и хроматика
· Интервали – малка и голяма секста, малка и голяма септима. Обръщение на интервалите, Разрешение на умалената квинта и увеличена кварта /тритонуси. Валдхорнов ред на интервалите.
· Акорди - мажорни    и    минорни    квинтакорди    и    техните
обращения. Умален квинтакорд. Увеличен квинтакорд. Главни тризвучия.
· Ритмика : Видове синкопи. Триола.
· Размери:  2/4, 3/4, 4/4, 3/8, 6/8.

2. Практически умения
Едноглас 
· Подражателно възпроизвеждане на кратки мелодични фрази -мажор, минор - диатоника и с алтерации като диатоничен и хроматичен полутон, основна ритмика, размери 2/4, 3/4;
· Отгатване на единични тонове и кратки музикални фрази с тонови имена в тоналности / мажор, минор / до 2 знака вкл. 
· Транспониране;
·    Построяване и отгатване на мелодични интервали: ум.5, ув.4, м.г.6, м.г.7 ;
· Построяване и отгатване на мажорни и минорни квинтакорди и техните обръщения и умален квинтакорд на мелодична основа;
· Ритмуване и отгатване на метроритмични групи с изучените ритмични групи и паузи  в размери 2/4, 3/4, 3/8;
·   Записване на едногласна диктовка в тоналности / мажор, минор /до 2 знака вкл. - диатоника и хроматика с изучената ритмика и размери;
·   Солфежиране в тоналности / мажор, минор / до 2 знака вкл. -диатоника и хроматика с изучената ритмика и размери.

Двуглас 
· Построяване и отгатване на хармонични интервали ум.5, ув.4, м.г.6, м.г.7;
· Пеене и свирене на валдхорнов ред на интервалите в тоналности / мажор, минор/до 2 знака вкл.;
· Записване на лека двугласна диктовка, съдържаща паралелно, странично и право движение в размери 2/4, 3/4;
· Солфежиране на подходящи двугласни примери.
Триглас 
· Построяване, изпяване и отгатване на мажорни и минорни квинтакорди и техните обращения / разложено и хармонично /; умален квинтакорд;
· Записване на кратки акордови последования с главни тризвучия.

3. Очаквани резултати и изисквания в края на учебната година

Теоретични знания :
· Тоналности / мажор, минор / до 4 зн. вкл.
· Алтерация. Диатоничен и хроматичен полутон.
· Интервали – малка и голяма секста, малка и голяма септима. Обръщение на интервалите. м.г.6, м.г.7. 
· Видове движения при двугласа. Валдхорнов ред на интервалите
· Акорди - мажорни и минорни квинтакорди и техните
обръщения, умален и увеличен квинтакорд
· Главни тризвучия.
· Ритмика : синкоп. триоламични групи с изучените ритмични групи    и паузи  в размери 2/4, 3/4, 4/4, 3/8, 6/8;

Практически умения:
· Записване на едногласна диктовка в тоналности / мажор, минор
/ до 2 знака вкл. - диатоника и хроматика с изучената ритмика и
размери.
· Записване на лека двугласна диктовка, съдържаща паралелно, странично и право движение в размери 2/4, 3/4.
· Солфежиране в тоналности /мажор, минор/ до 2 знака вкл. -диатоника и хроматика с изучената ритмика и размери.

4. Учебни помагала
Курс по солфеж и теория на музиката част II - Р. Пръвчева, А. Георгиева София 2015
Учебник по солфеж за III и IV клас на СМУ и ДМШ - Л.
Александрова, Р. Пръвчева, А. Георгиева;
Сборник от начални солфежи - Ц. Колев, П. Цонкова;
Систематичен курс по солфеж - Ив. Пеев, Тр. Миланов.

VII   клас

1. Музикално-теоретични знания
· Мажорни и минорни тоналности до седем знака
· Разновидности на мажорния и минорния лад
· Паралелни, едноименнии, енхармонични тоналности
· Транспониране
· Прости и сложни интервали
· Диатонични и хроматични интервали
· Квинтакорди – мажорни, минорни, умалени, увеличени и техните
     обръщения
· Каденцов квартсекстакорд
· Доминантов септакорд и разрешения до Т5 и ТVI5
· Основно и особено деление на двуделни и триделни нотни
     стойности. Лигатури.
· Равноделни размери 9/8, 12/8, 2/2, 3/2, 4/2
· Неравноделни размери 5/8 (5/16), 7/8 (7/16), 9/8 (9/16)

2. Практически умения

Едноглас
· Подражателно възпроизвеждане на кратки мелодични фрази -мажор, минор - диатоника и с алтерации като диатоничен и хроматичен полутон, основна ритмика, размери 2/4, 3/4, 3/8, 4/4, 6/8
· Отгатване на единични тонове и кратки музикални фрази с тонови имена в тоналности / мажор, минор / до 2 знака вкл. Транспониране.
· Интервалови упражнения на мелодическа основа. Обобщение на прости диатонични интервали.
· Построяване и отгатване на мажорни и минорни квинтакорди и техните обращения, умален квинтакорд, увеличен квинтакорд доминантов септакорд на мелодична основа. Обобщение.
· Метроритмични упражнения с изучената ритмика и размери -обобщение.
· Записване на едногласна диктовка в тоналности / мажор, минор / до 3 знака вкл. - диатоника и хроматика с изучената ритмика и размери.
· Солфежиране в тоналности / мажор, минор / до 3 знака вкл. диатоника и хроматика с изучената ритмика и размери.
· Солфежиране a prima vista
· Разрешения на тритонусите в тоналности / мажор, минор / чрез изпяване и свирене.
· Интервалови упражнения - обобщение. Двугласно пеене и отгатване на прости интервали.
· Записване на лека двугласна диктовка, съдържаща паралелно, странично, право и противоположно движение в размери 2/4, 3/4.
· Солфежиране на двугласни примери.

Триглас
· Отгатване с тонови имена на главни тризвучия и техните обращения в тоналности /мажор, минор/ до 2 зн. вкл.
· Записване на кратки акордови последования с главни тризвучия в тоналности /мажор, минор/ до 2 зн. вкл.

3. Очаквани резултати и изисквания в края на учебната година

Теоретични знания :
· Тоналности / мажор, минор/до 3 зн. вкл. 
· Интервали - прости    диатонични,    мелодични    и    хармонични. Обобщение.
· Разрешения на тритонусите в тоналности / мажор, минор /
· Акорди - мажорни и минорни квинтакорди и техните обръщения, умален квинтакорд, увеличен квинтакорд
· Главни тризвучия - тясно и широко разположение
· Доминантов септакорд и разрешението му до Т5, Т6/4
· Ритмика - обобщение.

Практически умения
· Записване на едногласна диктовка в тоналности / мажор, минор
/ до 3 знака вкл. - диатоника и хроматика с изучената ритмика и
размери.
· Записване на последование от хармонични интервали - прости,
диатонични в тоналности / мажор, минор/до 2 зн. вкл.
· Записване на кратки акордови последования с главни тризвучия в тоналности / мажор, минор / до 2 зн. вкл.
· Солфежиране от пръв поглед в тоналности /мажор, минор/ до 2 зн. вкл. - диатоника с изучената ритмика и размери.



4. Учебни помагала
Курс по солфеж и теория на музиката част III - Р. Пръвчева, А. Георгиева София 2015
Учебник по солфеж за V клас на СМУ и ДМШ - Л. Александрова,
Р. Пръвчева, А. Георгиева;
Солфеж. Музикални обучителни практики + CD – Р. Пръвчева София 2013
Сборник от начални солфежи - Ц. Колев, П. Цонкова;
Начални солфежи ч. IV, V - Ив. Пеев, 3. Манолов.
Систематичен курс по солфеж - Ив. Пеев, Тр. Миланов.
Солфежи от стари майстори- К. Константинов, К. Попдимитров

